**ΕΝΗΜΕΡΩΣΗ ΓΙΑ ΤΙΣ ΑΙΤΗΣΕΙΣ ΑΔΕΙΑΣ ΑΣΚΗΣΗΣ ΙΔΙΩΤΙΚΟΥ ΕΡΓΟΥ ΤΩΝ ΑΝΑΠΛΗΡΩΤΩΝ ΕΚΠΑΙΔΕΥΤΙΚΩΝ**

Αγαπητοί συνάδελφοι,

Προκειμένου να αποφεύγονται λανθασμένες ενέργειες σχετικά με την υποβολή αιτήματος από τους εκπαιδευτικούς (αναπληρωτές, ωρομίσθιους) για την χορήγηση άδειας άσκησης ιδιωτικού έργου ή εργασίας με αμοιβή σύμφωνα με το άρθρο 31 του Ν. 3525/2007 και το Υπηρεσιακό Συμβούλιο να ελέγξει την συνδρομή των απαραιτήτων προϋποθέσεων για να εγκρίνει την χορήγηση της εν λόγω άδειας, παρακαλούμε να ακολουθείται η παρακάτω διαδικασία:

Οι αναπληρωτές/τριες εκπ/κοί  **υποβάλλουν την αίτηση και όλα τα απαραίτητα** δικαιολογητικά**στην ΔΔΕ Β Αθήνας**

***ΔΙΚΑΙΟΛΟΓΗΤΙΚΑ:***

**1. ΑΙΤΗΣΗ** προς το ΠΥΣΔΕ (ΥΠΟΔΕΙΓΜΑ 4ΑΚΑΙ 4Β), υπογεγραμμένη.

Η αίτηση υποβάλλεται **πριν την έναρξη** του έργου. Εφιστάται η προσοχή στη συμπλήρωση της ορθής αίτησης (**ΑΝΑΠΛΗΡΩΤΗ/ΤΡΙΑΣ** με λογότυπο ΕΣΠΑ)

**2.** **ΥΠΕΥΘΥΝΗ ΔΗΛΩΣΗ**προς το ΠΥΣΔΕ (ΥΠΟΔΕΙΓΜΑ 4Γ), υπογεγραμμένη.

Στην περίπτωση που ο/η ενδιαφερόμενος/η είναι αυτοαπασχολούμενος/η, συμπληρώνει στο 5) της Υπεύθυνης Δήλωσης α) την έδρα εργασίας του/της (ακριβής διεύθυνση) και β) τις ημέρες και ώρες εργασίας του/της αναλυτικά εβδομαδιαίως.

Σε περίπτωση καθυστέρησης παραλαβής της βεβαίωσης από τον φορέα, μπορεί να αναφέρεται στην Υπεύθυνη Δήλωση ότι ο/η ενδιαφερόμενος/η θα προσκομίσει την βεβαίωση φορέα μόλις την παραλάβει.

**3. ΒΕΒΑΙΩΣΗ**του σχολείου ή της υπηρεσίας, (με λογότυπο ΕΣΠΑ)

όπου θα αναφέρεται ότι το έργο του εκπ/κού στο σχολείο/στην υπηρεσία δεν παρακωλύεται από την άσκηση του ιδιωτικού του/της έργου.

**4. ΒΕΒΑΙΩΣΗ** του εργοδότη/φορέα, στην οποία θα προσδιορίζεται:

* ο φορέας απασχόλησης
* το αντικείμενο απασχόλησης (π.χ. τίτλος μαθήματος, τίτλος ΠΜΣ κτλ.)
* ο τόπος απασχόλησης
* το χρονικό διάστημα για το οποίο **θα** απασχοληθεί ο/η ενδιαφερόμενος/η (η άσκηση ιδιωτικού έργου δεν δύναται να είναι προγενέστερη της ημερομηνίας υποβολής της αίτησης προς το ΠΥΣΔΕ), καθώς και η/οι μέρα/ες και ώρες αναλυτικά εβδομαδιαίως.
* η ημερομηνία έκδοσης της βεβαίωσης.

**Στην περίπτωση κατά την οποία το έργο παρέχεται εξ αποστάσεως,  πρέπει** να δηλώνεται από τον φορέα. Επίσης, πρέπει να δηλώνεται ότι η εξ αποστάσεως διδασκαλία πραγματοποιείται πέραν του εργασιακού ωραρίου.

**Εφιστούμε ιδιαίτερα την προσοχή σας στα παρακάτω σημεία:**

* **Οι αιτήσεις θα εξετάζονται από το Συμβούλιο, μόνο εφόσον συνοδεύονται από όλα τα δικαιολογητικά.**
* Η αίτηση και όλα τα απαιτούμενα δικαιολογητικά για την χορήγηση της άδειας πρέπει να υποβάλλονται στο αρμόδιο Υπηρεσιακό Συμβούλιο **πριν την έναρξη του έργου**, ώστε να δίνεται στο Συμβούλιο ο απαραίτητος χρόνος για την εξέταση των ανωτέρω δικαιολογητικών.
* **Χορήγηση άδειας με αναδρομική ισχύ** (αιτήσεις που αφορούν έργο το οποίο ασκήθηκε πριν την υποβολή της αίτησης) **δεν είναι δυνατή**.
* Εφόσον δεν προσκομίζεται βεβαίωση Εργοδότη ή Σύμβαση Εργασίας μετά από Υπεύθυνη Δήλωση και έχει παρέλθει το εύλογο χρονικό διάστημα των 30 ημερών, **το Υπηρεσιακό Συμβούλιο θα ανακαλεί την Άδεια άσκησης Ιδιωτικής Έργου Εργασίας**

**ΤΜΗΜΑ Γ ΠΡΟΣΩΠΙΚΟΥ (ΓΡΑΦΕΙΟ ΑΝΑΠΛΗΡΩΤΩΝ)**

**ΔΔΕ Β ΑΘΗΝΑΣ**